ประกาศคณะกรรมการกองทุนเพื่อการศึกษาประกาศคณะกรรมการกองทุนเพื่อการศึกษาเรื่องกำหนดหน้าที่ วิธีปฏิบัติ และความรับผิดชอบของสถานศึกษาที่เข้าร่วมโครงการเงินกู้เพื่อการศึกษาที่ผูกพันกับรายได้ในอนาคต(กรอ.) ปีการศึกษา ๒๕๕๖พ.ศ. ๒๕๕๖[๑] โดยที่เป็นการสมควรกำหนดหน้าที่ วิธีปฏิบัติ และความรับผิดชอบของสถานศึกษาที่เข้าร่วมโครงการเงินกู้เพื่อการศึกษาที่ผูกพันกับรายได้ในอนาคต(กรอ.) ปีการศึกษา ๒๕๕๖อาศัยอำนาจตามความในข้อ ๑๕ ข้อ ๒๑ ข้อ ๒๒ ข้อ ๒๓/๒แห่งระเบียบกระทรวงการคลังว่าด้วยการบริหารกองทุนเพื่อการศึกษา พ.ศ. ๒๕๔๙และที่แก้ไขเพิ่มเติม และมติคณะกรรมการกองทุนเพื่อการศึกษา ในคราวประชุมครั้งที่๒/๒๕๕๖ เมื่อวันที่ ๑๔ มิถุนายน พ.ศ. ๒๕๕๖ ประธานกรรมการกองทุนเพื่อการศึกษาจึงออกประกาศไว้ ดังต่อไปนี้ข้อ ๑ ในประกาศนี้ทุนการศึกษาแบบต้องใช้คืน หมายความว่าทุนการศึกษาที่จ่ายเพื่อเป็นค่าเล่าเรียนและหรือค่าครองชีพโดยผู้รับทุนการศึกษามีหน้าที่ต้องชำระคืนแก่กองทุนเพื่อการศึกษาตามเงื่อนไขที่กำหนดไว้ในหมวด ๔/๑แห่งระเบียบกระทรวงการคลังว่าด้วยการบริหารกองทุนเพื่อการศึกษา (ฉบับที่ ๖) พ.ศ.๒๕๕๕ ซึ่งแก้ไขเพิ่มเติมโดยระเบียบกระทรวงการคลังว่าด้วยการบริหารกองทุนเพื่อการศึกษา(ฉบับที่ ๗) พ.ศ. ๒๕๕๖ค่าเล่าเรียน หมายความว่าเงินค่าเล่าเรียน เงินค่าธรรมเนียมการเรียน หรือค่าธรรมเนียมต่าง ๆ ซึ่งสถานศึกษามีสิทธิเรียกเก็บตามอัตราที่ได้รับอนุมัติตามกฎหมายและหมายความรวมถึงเงินประเภทอื่นที่สถานศึกษาเรียกเก็บ ตามที่คณะกรรมการกำหนดค่าครองชีพ หมายความว่าค่าใช้จ่ายที่จำเป็นในการดำรงชีพระหว่างศึกษา ตามที่คณะกรรมการกำหนดนิสิตหรือนักศึกษาที่มีสิทธิได้รับค่าครองชีพหมายความว่า นิสิตหรือนักศึกษาซึ่งมีฐานะยากจนตามที่คณะกรรมการกำหนดคณะกรรมการ หมายความว่าคณะกรรมการกองทุนเพื่อการศึกษาสถานศึกษา หมายความว่าสถานศึกษาในสังกัด ในกำกับ และสถานศึกษาเอกชนในกระทรวงศึกษาธิการหรือสถานศึกษาในสังกัดกระทรวงหรือหน่วยงานอื่นของรัฐที่ได้รับการประกาศรายชื่อให้เข้าร่วมโครงการเงินกู้เพื่อการศึกษาที่ผูกพันกับรายได้ในอนาคต(กรอ.) จากสำนักงานกองทุนเงินให้กู้ยืมเพื่อการศึกษาผู้จัดการ หมายความว่าผู้จัดการกองทุนเงินให้กู้ยืมเพื่อการศึกษาตามพระราชบัญญัติกองทุนเงินให้กู้ยืมเพื่อการศึกษา พ.ศ. ๒๕๔๑ข้อ ๒ เว้นแต่ประกาศนี้จะกำหนดไว้เป็นอย่างอื่นให้สถานศึกษามีหน้าที่ปฏิบัติตามนโยบาย ระเบียบ ข้อบังคับ ประกาศและมติคณะกรรมการกองทุนเพื่อการศึกษาและคณะกรรมการกองทุนเงินให้กู้ยืมเพื่อการศึกษาตลอดจนคู่มือผู้ปฏิบัติงานของกองทุนเงินให้กู้ยืมเพื่อการศึกษา (สำหรับสถานศึกษา)ที่มีผลใช้บังคับอยู่ในขณะออกประกาศฉบับนี้ในส่วนที่เกี่ยวกับหน้าที่ วิธีปฏิบัติและความรับผิดชอบของสถานศึกษาข้อ ๓ ให้สถานศึกษาที่ได้รับการประกาศรายชื่อจากสำนักงานกองทุนเงินให้กู้ยืมเพื่อการศึกษาให้เป็นสถานศึกษาที่เข้าร่วมโครงการเงินกู้เพื่อการศึกษาที่ผูกพันกับรายได้ในอนาคตก่อนวันที่ประกาศนี้ใช้บังคับเป็นสถานศึกษาตามที่กำหนดไว้ในข้อ ๑สำหรับสถานศึกษาอื่นที่ประสงค์จะเข้าร่วมโครงการให้ยื่นความจำนงเพื่อจัดทำบันทึกข้อตกลงระหว่างสถานศึกษากับสำนักงานกองทุนเงินให้กู้ยืมเพื่อการศึกษาเพื่อมีชื่อในบัญชีรายชื่อผู้เข้าร่วมโครงการเงินกู้เพื่อการศึกษาที่ผูกพันกับรายได้ในอนาคตในกรณีสถานศึกษาที่เข้าร่วมโครงการไม่ปฏิบัติตามนโยบาย ระเบียบข้อบังคับ ประกาศและมติคณะกรรมการกองทุนเพื่อการศึกษาหรือมติคณะกรรมการกองทุนเงินให้กู้ยืมเพื่อการศึกษาจนอาจก่อให้เกิดความเสียหายแก่กองทุนเพื่อการศึกษาหรือกองทุนเงินให้กู้ยืมเพื่อการศึกษาให้สำนักงานกองทุนเงินให้กู้ยืมเพื่อการศึกษาเป็นผู้พิจารณาเพิกถอนชื่อสถานศึกษานั้นออกจากบัญชีรายชื่อผู้เข้าร่วมโครงการข้อ ๔ ให้สถานศึกษาโดยผู้บริหารสถานศึกษาเปิดบัญชีประเภทออมทรัพย์ ของผู้บริหารและจัดการเงินให้กู้ยืม โดยใช้ชื่อว่า กรอ.ปีการศึกษา ๒๕๕๖ (ระบุชื่อสถานศึกษา) ขึ้นอีกบัญชีหนึ่งเพื่อรับการโอนเงินค่าเล่าเรียนสำหรับผู้ที่เข้าร่วมโครงการเงินกู้เพื่อการศึกษาที่ผูกพันกับรายได้ในอนาคต(กรอ.) ปีการศึกษา ๒๕๕๖ เป็นต้นไปสำหรับสถานศึกษาที่ได้เปิดบัญชี กรอ.ปีการศึกษา ๒๕๕๕(ระบุชื่อสถานศึกษา) ไว้แล้วให้คงใช้บัญชีดังกล่าวต่อไปได้โดยไม่ต้องเปิดบัญชีใหม่ให้สถานศึกษารายงานการเบิกจ่ายเงินจากบัญชีตามวรรคหนึ่งให้กองทุนเพื่อการศึกษาตามระยะเวลาและวิธีการที่สำนักงานกองทุนเงินให้กู้ยืมเพื่อการศึกษากำหนดสถานศึกษามีหน้าที่เบิกจ่ายเงินจากบัญชีตามวรรคหนึ่งเพื่อชำระค่าเล่าเรียนสำหรับผู้ขอรับทุนการศึกษาเท่านั้นสถานศึกษาใดไม่ดำเนินการตามวรรคสามหรือวรรคสี่กองทุนเพื่อการศึกษาอาจเพิกถอนการขึ้นทะเบียนตามข้อ ๓และดำเนินการตามกฎหมายที่เกี่ยวข้องก็ได้ข้อ ๕ ผู้บริหารสถานศึกษามีหน้าที่ดังต่อไปนี้(๑) ตรวจสอบคุณสมบัติของนิสิตหรือนักศึกษา(๒) ตรวจสอบรายได้ครอบครัวที่เจ้าหน้าที่ของรัฐเจ้าหน้าที่ของรัฐผู้รับบำเหน็จบำนาญ สมาชิกสภาเขต สมาชิกสภากรุงเทพมหานครผู้ว่าราชการกรุงเทพมหานครหรือผู้บริหารสถานศึกษาที่นิสิตหรือนักศึกษาผู้ขอรับทุนศึกษาอยู่ได้รับรองไว้แล้วทั้งนี้ ให้แนบสำเนาบัตรประจำตัวของเจ้าหน้าที่ของรัฐหรือผู้บริหารสถานศึกษาซึ่งเป็นผู้รับรองรายได้แนบมาด้วย(๓) ตรวจสอบความถูกต้องครบถ้วนของเอกสารต่าง ๆให้เป็นไปตามประกาศคณะกรรมการกองทุนเพื่อการศึกษา เรื่องการกำหนดคุณสมบัติของผู้ขอรับทุน หลักเกณฑ์และเงื่อนไขการขอรับทุนการศึกษาแบบต้องใช้คืนสำหรับนิสิตหรือนักศึกษาที่เข้าร่วมโครงการเงินกู้เพื่อการศึกษาที่ผูกพันกับรายได้ในอนาคต(กรอ.) พ.ศ. ๒๕๕๖ผู้บริหารสถานศึกษาจะต้องทำหน้าที่ตามวรรคหนึ่งให้ถูกต้องครบถ้วนหากกระทำการตามหน้าที่โดยจงใจหรือประมาทเลินเล่อเป็นเหตุให้เกิดความเสียหายแก่กองทุนเพื่อการศึกษาหรือกองทุนเงินให้กู้ยืมเพื่อการศึกษาให้สำนักงานกองทุนเงินให้กู้ยืมเพื่อการศึกษาเป็นผู้พิจารณาเพิกถอนชื่อสถานศึกษานั้นออกจากบัญชีรายชื่อผู้เข้าร่วมโครงการข้อ ๖ สถานศึกษามีหน้าที่แจ้งให้กองทุนเพื่อการศึกษาทราบเมื่อนิสิตหรือนักศึกษาผู้ขอรับทุนเพิกถอนการลงทะเบียนไม่ว่าทั้งหมดหรือบางส่วนหรือเมื่อนิสิตหรือนักศึกษาผู้รับทุนพ้นสภาพการเป็นนิสิตหรือนักศึกษาไปแล้วไม่ว่าด้วยเหตุใด ภายใน ๑๕ วันนับแต่วันเพิกถอนการลงทะเบียนหรือวันพ้นสภาพตามแบบที่กองทุนเพื่อการศึกษากำหนดการแจ้งการพ้นสภาพตามวรรคหนึ่ง ให้นับจากกำหนดระยะเวลาแล้วแต่กรณีดังนี้(๑) ตาย นับแต่วันที่สถานศึกษารู้ หรือควรรู้ถึงการตายของผู้ขอรับทุน(๒) ลาออก นับแต่วันที่ผู้ขอรับทุนลาออก(๓) พ้นสภาพ นับแต่วันที่สถานศึกษามีคำสั่งให้พ้นสภาพข้อ ๗ สถานศึกษาต้องดำเนินการจัดให้มีการพิมพ์หรือเขียนข้อความในสัญญากู้ยืมและจัดให้ผู้ให้กู้ยืม ผู้ขอรับทุนและผู้ค้ำประกันลงลายมือชื่อและให้สถานศึกษาตรวจสอบข้อมูลความถูกต้องในสัญญาดังกล่าวและเอกสารประกอบให้ถูกต้องครบถ้วน ก่อนนำส่งผู้บริหารและจัดการเงินให้กู้ยืมและต้องลงลายมือชื่อในใบนำส่งสัญญากู้ยืมเงินด้วยทุกครั้งการลงลายมือชื่อของบุคคลตามวรรคหนึ่ง ต้องลงลายมือชื่อด้วยตัวเองข้อ ๘ เอกสารประกอบการทำสัญญาได้แก่(๑) สำเนาบัตรประชาชน สำเนาทะเบียนบ้านของผู้ขอรับทุน(๒) สำเนาบัตรประชาชน สำเนาทะเบียนบ้านของผู้ค้ำประกัน(๓) สำเนาบัตรประชาชน สำเนาทะเบียนบ้านของผู้แทนโดยชอบธรรม/ผู้ปกครองข้อ ๙ ผู้บริหารสถานศึกษาหรือเจ้าหน้าที่ของสถานศึกษาที่รับผิดชอบการดำเนินงานกองทุนเพื่อการศึกษามีหน้าที่กวดขันและกำกับตรวจสอบให้นิสิตนักศึกษาที่ประสงค์จะขอรับทุนการศึกษาแบบต้องใช้คืนหรือผู้รับทุนการศึกษาแบบต้องใช้คืนปฏิบัติตามระเบียบ และประกาศคณะกรรมการกองทุนเพื่อการศึกษาโดยเคร่งครัดโดยเฉพาะอย่างยิ่ง ต้องไม่ยินยอม หรือรู้เห็นเป็นใจ หรือกระทำการโดยประการใดเพื่อให้มีผู้หนึ่งผู้ใดดำเนินการเกี่ยวกับการกู้ยืมเงินผ่านระบบอิเล็กทรอนิกส์แทนนิสิตนักศึกษาที่ประสงค์จะขอรับทุนการศึกษาแบบต้องใช้คืนหรือผู้รับทุนการศึกษาแบบต้องใช้คืนรายหนึ่งรายใดผู้บริหารสถานศึกษา และ/หรือเจ้าหน้าที่ของสถานศึกษาที่รับผิดชอบการดำเนินงานกองทุนมีหน้าที่ตรวจสอบว่าจำนวนเงินทุนการศึกษาแบบต้องใช้คืนของผู้ขอรับทุนที่ระบุไว้ในแบบยืนยันจำนวนเงินค่าเล่าเรียนและ/หรือค่าครองชีพ ตรงกับจำนวนเงินที่ผู้ขอรับทุนยืนยันหรือไม่หากจำนวนเงินไม่ตรงกันกองทุนเพื่อการศึกษาจะโอนเงินค่าเล่าเรียนให้แก่สถานศึกษาตามจำนวนที่น้อยกว่าข้อ ๑๐ ก่อนสิ้นภาคการศึกษา ผู้บริหารสถานศึกษาและ/หรือเจ้าหน้าที่ของสถานศึกษาที่รับผิดชอบการดำเนินงานกองทุนมีหน้าที่ต้องส่งข้อมูลเกี่ยวกับยอดเงินค่าเล่าเรียนที่สถานศึกษาได้รับจริงจากผู้รับทุนการศึกษาแบบต้องใช้คืนแต่ละรายซึ่งเป็นข้อมูลหลังเสร็จสิ้นการเพิ่ม-ถอนรายวิชาแล้วผ่านระบบ e-Audit ของกองทุนเพื่อการศึกษาเพื่อตรวจสอบหากไม่สามารถปฏิบัติได้โดยไม่มีเหตุอันสมควร กองทุนเพื่อการศึกษาอาจพิจารณาระงับการโอนเงินให้แก่สถานศึกษาสำหรับภาคการศึกษาถัดไปก็ได้ผู้บริหารสถานศึกษาและ/หรือเจ้าหน้าที่ของสถานศึกษาที่รับผิดชอบการดำเนินงานกองทุนเพื่อการศึกษาต้องส่งคืนเงินทุนการศึกษาแบบต้องใช้คืนของผู้ขอรับทุนการศึกษาแบบต้องใช้คืนที่มิได้ใช้ตามที่กำหนดไว้ในสัญญากู้ยืมให้แก่กองทุนเพื่อการศึกษาก่อนสิ้นภาคการศึกษาแต่ละภาคของสถานศึกษานั้นหากมิได้ส่งคืนเงินภายในกำหนดระยะเวลาดังกล่าวกองทุนเพื่อการศึกษามีสิทธิคิดดอกเบี้ยในอัตราไม่เกินร้อยละ ๑๕ ต่อปีนับแต่วันผิดนัดข้อ ๑๑ ผู้บริหารสถานศึกษา หรือผู้รับใบอนุญาตตามกฎหมายว่าด้วยโรงเรียนเอกชนซึ่งได้รับมอบอำนาจการดำเนินงานเกี่ยวกับทุนการศึกษาแบบต้องใช้คืนจากกองทุนเพื่อการศึกษาอาจมอบอำนาจช่วงให้บุคคลซึ่งดำรงตำแหน่งรองลงไปหนึ่งระดับในสถานศึกษาคนใดคนหนึ่งหรือหลายคนก็ได้เพื่อดำเนินงานกองทุนและกระทำการแทนสถานศึกษาโดยผู้มอบอำนาจต้องทำเป็นหนังสือแจ้งให้กองทุนเพื่อการศึกษาเพื่อทราบด้วยประกาศนี้ ให้ใช้บังคับตั้งแต่บัดนี้เป็นต้นไปประกาศณ วันที่ ๑๑ กันยายน พ.ศ. ๒๕๕๖อารีพงศ์ภู่ชอุ่มปลัดกระทรวงการคลังประธานกรรมการกองทุนเพื่อการศึกษาปริยานุช/ผู้จัดทำ๗ มกราคม ๒๕๕๗โชติกานต์/ผู้ตรวจ๗ มกราคม ๒๕๕๗[๑] ราชกิจจานุเบกษาเล่ม ๑๓๐/ตอนพิเศษ ๑๙๒ ง/หน้า ๓๕/๒๗ ธันวาคม ๒๕๕๖